**ОЙУУНУСКАЙ УБАЙГА**

*Дмитрий Эверстов*

Сэтинньибит силлиэлээх

Сэттис күнүн инниттэн

Сэбиэт сирин былаанын

Ситэрсэргэ ылсыһан.

Саха ньургун уоттара

Саҥа олох иһин диэн

Сылайары билбэккэ

Сыралаһан баартара.

Ойуунускай убайдара

Олоҥхолуун тойуктуун,

Олус күүскэ ылсыһан

Олох бастаан испитэ.

Кини бүгүн төрөөбүтэ

Үйэлэртэн ортоҕо

Өстөөх-өһөөн өлөрбүтэ

Хомолтото сыттаҕа.

Уһун сыллар тухары

Салайбыта буоллун арай,

Олохпутун төһө эрэ

Тупсарара хааллаҕа.

Өлбөт-сүппэт албан аата

Үйэлэргэ ахтыллыа,

Айбыт-туойбут оһуохайа

Ыһыахтарга ылланыа.